armvectores/hy_wikipedia_2023 huggingface dataset:
Կուսի լեզ Էպ

Կուսի լեզ Էպ (ֆր.՝ Coucy-lès-Eppes), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02218։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 576 մարդ։ 


== Տնտեսություն ==
2010 թվականին 369 աշխատունակ մարդկանցից (15—64 տարեկան) 263-ը եղել են առավել ակտիվ տնտեսվարողներ, 106-ը եղել են համեմատաբար ոչ ակտիվ (ակտիվության ցուցանիշը կազմել է 71,3 %, 1999 թվականին եղել է 72,5 %)։ 263 ակտիվ քաղաքացիներից 244-ը աշխատել են տարբեր ձեռնարկություններում (131 տղամարդ և 113 կին), անաշխատունակների թիվը կազմել է 19 մարդ (8 տղամարդ և 11 կին)։ 106 ոչ ակտիվ մարդկանցից 31-ը եղել են կամ աշակերտ կամ էլ ուսանող, 37-ը եղել են թոշակառու, 38-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կուսի լեզ Էպ ազգային համալսարանի վիճակագրությունը (ֆր.)
Մշանեց (այլ կիրառումներ)

Մշանեց, կարող է վերաբերել՝

Մշանեց - գյուղ, Ուկրաինայի Խմելնիցկիի մարզի Ստարոսինյավսկի շրջանում
Մշանեց - գյուղ, Ուկրաինայի Վիննիցայի մարզի Կազատինի շրջանում
Մշանեց - գյուղ, Ուկրաինայի Վոլինի մարզի Լյուբոմլի շրջանում
Լիլի Բլիքեր

Կարոլին Էմիլի "Լիլի" Բլիքեր (հոլ.՝ Caroline Emilie Bleeker, հունվարի 17, 1897(1897-01-17), Միդդելբուրգ, Նիդերլանդներ - նոյեմբերի 8, 1985(1985-11-08), Zeist, Ուտրեխտ, Նիդերլանդներ), հոլանդացի ֆիզիկոս, ով հայտնի է գիտական գործիքների նախագծման և արտադրության իր աշխատանքներով։


== Կենսագրություն ==
Լիլի Բլիքերը ծնվել է 1897 թվականին Ջոն Լամբերտ Բլիքերի և Մարթա Գերհարդինա Դյոհնեի ընտանիքում։ Եղել է ընտանիքի հինգ երեխաներից կրտսերը։ Մեծացել է հոլանդական Միդլբուրգ քաղաքում։ Հաճախել է Պիտերստրատի ավագ դպրոց։ Դասավանդել է միջնակարգ դպրոցում, որպեսզի կարողանա սովորել Ուտրեխտի համալսարանում։ 1919-1926 թվականներին եղել է Ուտրեխտի համալսարանի ֆիզիկայի լաբորատորիայի գլխավոր ասիստենտ, 1926 թվականի հունվարի 1-ին դարձել է միակ գլխավոր ասիստենտը։ Ֆիզիկական գիտությունների դոկտորի աստիճան ստացել է Ուտրեխտի համալսարանից` պաշտպանելով ալկալոիդների սպեկտրի վերաբերյալ թեզ։


== Գործունեություն ==
Գիտական աստիճան ստանալուց հետո Բլիքերը ծավալել է խորհրդատվական գործունեություն նախ իր հյուրասենյակում, ապա գործարանի փոքրիկ սենյակում։ Գիտական և օպտիկական սարքավորումների ստեղծման համար բացել է գործարան։ Մինչև 1936 թվականը ընկերության ուշադրության կենտրոնում է եղել  լաբորատորիայի և բարձր ճշգրտության էլեկտրական չափման գործիքների համար սարքավորումների արտադրությունը։ 1936 թվականին Բլիքերը որոշել է բացել օպտիկական արտադրամաս, 1937 թվականին սկսել է արտադրել օպտիկական գործիքներ։ Բլիքերի արտադրությունը Նիդերլանդներում գլխավորել է նախկինում գոյություն չունեցող օպտիկական արտադրությունը։ 1938 թվականին Բլիքերը բանակցություններ սկսեց հոլանդական ռազմական ընկերությունների հետ՝ նրանց համար հեռադիտակներ արտադրելու համար։ 1940 թվականին, երբ Նիդերլանդները ներգրավվում է Երկրորդ համաշխարհային պատերազմի մեջ, Բլիքերը դադարեցնում է հեեռադիտակների արտադրությունը, քանի որ չի ցանկանում գերմանական բանակի համար արտադրանք ստեղծել։ Սակայն նա ամբողջ արտադրությունը չի դադարեցնում։ Նա հոլանդական համալսարանների և նրանց ուսանողների համար արտադրում է մանրադիտակներ։ Բլիքերը իր գործարանում թաքցրել է հրեաների, սակայն 1944 թվականին ինչ որ մեկը գերմանական իշխանություններին հայտնել է այդ մասին։ Բլիքերը կարողացել է օգնել թաքնված հրեաներին փախչել և ամուսնու հետ ստիված է եղել թաքնվել։ Այդ ժամանակաշրջանում նրա գործարանը փակվել է։ Պատերազմի ավարտից հետո Բլիքերը բացել է նոր գործարան, որն 
առաջինն է արտադրել Ֆրից Ցերնիկեի ստեղծած փուլացայտուն մանրադիտակները։


== Հիշատակ ==
Ուտրեխտի համալսարանի շենքերից մեկն անվանվել է Բլիքերի անունով։


== Ծանոթագրություններ ==
Գուիրա

Գուիրա, (լատ.՝ Guira) նման է (լատ.՝ Crotophagidae)-ին Գուիր ցեղի միակ ներկայացուցիչն է։ Գուիրներին ավելի մոտ է Անի ցեղը (լատ.՝ Crotophaga ani)։


== Տարածում ==
Տարածված է Հարավային Ամերիկայում Անդյան լեռների հյուսիսում և Ամազոնի հարավում։ Հանդիպում են հյուսիսային և հարավային Բրազիլիայում, Բոլիվիայում, Պարագվայում, Ուրուգվայում և Հյուսիսային Արգենտինայում։ Նաև հանդիպում են Նիդերլանդական Անտիլներում։


== Նկարագիր ==
Գուրիան ունի մոխրաշագանակագույն և դեղնանարնջագույն կտուց։ Մարմնի երկարությունը հասնում է 35-40 սմ։ Չափահաս գուիրաները ունենում են կարմրավուն մազափունջ և երկարավուն պոչ։
Ի տարբերություն կկուների, գուիրաները իրենց բները կառուցում են 5 մետր բարձրություն ունեցով ծառերի վրա, ձվադրում են 5-7 ձու։


== Լուսանկարներ ==

		
		
		
		


== Ծանոթագրություններ ==


== Գրականություն ==
Payne, R. B. (1997). Guira Cuckoo (Guira guira). Pp. 603 in։ del Hoyo, J., Elliott, A., & Sargatal, J. eds. (1997). Handbook of the Birds of the World. Vol. 4. Sandgrouse to Cuckoos. Lynx Edictions, Barcelona. ISBN 84-87334-22-9
José Felipe Monteiro Pereira, Aves e Pássaros Comuns do Rio de Janeiro, Rio de Janeiro, Technical Books, 2008, ISBN 978-85-61368-00-5 , pg.71
Քենեթ Լոուրենս

Քեննեթ Ջ. Լոուրենս (անգլ.՝ Kenneth J. Lawrence, 1964), ամերիկացի աստղագետ, գիսաստղերի և աստերոիդների հայտնագործող, որը ներկայումս աշխատում է Ռեակտիվ շարժման լաբորատորիայում։ 1989-1994 թվականներին Պալոմարի աստղադիտարանում նրա կողմից հայտնաբերվել է ընդհանուր առմամբ 30 աստերոիդ, որոնցից 10-ը նա հայտնաբերել է ինքնուրույն։ Բացի այդ, 1993 թվականի մայիսին իր գործընկեր Էլեանորա Հելինի հետ համատեղ հայտնաբերել է Հելեն-Լոուրենսի կարճ պարբերական գիսաստղը։
Ի նշան իր արժանիքների, աստերոիդներից մեկին տրվել է նրա անունը՝ (4969) Լոուրենս (4969 Lawrence)։


== Հայտնաբերած աստերոիդներ ==


== Ծանոթագրություններ ==


== Արտաքին հղումներ ==
Asteroids, Comets & Satellites: People (անգլ.)
Վերխնյայա Սալաևկա

Վերխնյայա Սալաևկա (ռուս.՝ Верхняя Салаевка, բաշկիրերեն՝ Үрге Сәләй), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջնաբերդ

Միջնաբերդ կամ ցիտադել, պատմական բնակավայրի (ամրոց, քաղաք) առավել անառիկ՝ բարձրադիր և պարսպապատ մասը։ Միջնաբերդը բնակավայրի կենտրոնական և ամենազորեղ պաշտպանական հենարանն էր, որտեղ գտնվում էին թագավորի կամ տեղական վարչապետի ու ավագանու պալատական, բնակելի կառույցները, պաշտամունքային, վարչական ու տնտեսական շինություններ, զորանոցներ։ Ամրոցի կամ քաղաքի բնակելի թաղամասերի գրավման դեպքում բնակչությունը պատսպարվում էր միջնաբերդում, որտեղ նախապես ամբարված էր լինում սննդամթերք, խմելու ջուր, զինամթերք։ Միջնաբերդը երբեմն ունենում էր նաև ստորգետնյա գաղտնուղի՝ արտաքին աշխարհի հետ կապի, թշնամուն թիկունքից հարվածևու և, անհրաժեշտության դեպքում, փախուստի համար։ Ասուրական Դուր Շարուկին քաղաքի միջնաբերդը (10 հա տարածքով) կառուցված էր 14 մ բարձրությամբ արհեստական հարթակի վրա։ Հին Հունաստանում միջնաբերդ կոչվել է ակրոպոլիս, Հին Հռոմում՝ կապիաուիում։ Նշանավոր են եղել Աթենքի Ակրոպոլիսը և Հռոմի Կապիտոլիումը։ Միջնաբերդեր ունեցել են նաև արևմտաեվրոպական, ռուս, և միջինասիական միջնադարյան քաղաքները, որտեղ դրանք համապատասխանաբար կոչվել են սիթի, կրեմչ, արկ։
Ռուդնյա-Բիստրայա

Ռուդնյա-Բիստրայա (ուկրաիներեն՝ Рудня-Бистра), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1835 թվականին։
2001 թվականի տվյալներով Ռուդնյա-Բիստրայա գյուղում բնակվում էր 349 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 612,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեկնիչ

Մեկնիչ, աստվածաբանական, գիտական, գեղարվեստական գրականություն մեկնող, բացատրող, վերլուծող մատենագիր։ Միջնադարում ամենից շատ մեկնում էին Աստվածաշնչի առանձին գրքեր։ Հայ իրականության մեջ շատ տարածված էին Հովհաննես Ոսկեբերանի, Եփրեմ Ասորու մեկնությունները։ Որպես Դիոնիսիոս Թրակացու «Քերականական արվեստ»-ի Մեկնություններներ հայտնի են Դավիթ Քերականը, Մովսես Քերթողը, Գրիգոր Մագիստրոսը, տոմարի Մեկնիչներներ՝ Անանիա Շիրակացին, Հովհաննես Կոզեռնը, Հակոբ Ղրիմեցին, Աստվածաշնչի առանձին գրքերի Մեկնություններներ՝ Եղիշեն, Ստեփանոս Սյունեցին, Գրիգոր Նարեկացին, Ներսես Շնորհալին, Մխիթար Գոշը, Վարդան Արևելցին և ուրիշներ։
Թագոսկի

Թագոսկի, հայկական իգական անուն։ Առաջացել է հայերեն թագ և ոսկի բառերից։ Նշանակում է «նա, ով ոսկի թագ ունի գլխին» (ակնարկելով մազերի ոսկենման դեղնավուն գույնը)։ Գործածվել է 14-րդ դարում։


== Գործածություններ ==
Թագոսկի, կին Գրիգորի, ով հիշատակված է 1369 թվականին գրված մի Մաշտոցում։
Թագոսկի ոմն, ով հիշատակվել է 14-րդ դարում։


== Ծանոթագրություններ ==
Մարիցա (գետ)

Մարիցա (բուլղար․՝ Марица), Մերիչ (թուրքերեն՝ Meriç), Էվրոս (հուն․՝ Έβρος, լատ.՝ Hebrus), գետ Բալկանյան թերակղզում։ Հոսանքի մեծ մասը անցնում է Բուլղարիայով, ստորին հոսանքում սահմանային գետ է Հունաստանի և Թուրքիայի միջև։ Երկարությունը 525 կմ է, ավազանը՝ 53 846 կմ²։ Սկիզբ է առնում Ռիլա լեռներից, հոսում Թրակիայի դաշտավայրով, թափվում Եգեյան ծով՝ գետաբերանի մոտ առաջացնելով ճահճապատ դելտա։ Սնումը անձրևային է։ Ամռանը ծանծաղում է։ Օգտագործվում է ոռոգման համար։ Մարիցայի վրա կան ՀԷԿ-եր։ Նավարկելի է գետաբերանից մինչև Էդիրնե քաղաքը։ Մարիցայի ափերին են Պազարջիկ, Պլովդիվ, Դիմիտրովգրադ (Բուլղարիա), Էդիրնե (Թուրքիա) քաղաքները։ 
Գետին բնորոշ են հեղեղումները, որոնք նշանակալի չափերի են հասել հատկապես 2007—2008 թվականներին։ Նրա անվանումներից հնագույնը Էվրոսն է (εύρος — Ալկման, մեր թվականությունից առաջ 7-6-րդ դարեր)։ Հին հունարեն εύρύs-ը, ինչպես նաև հնդեվրոպական նախալեզվի *ewru-ն նշանակում են լայն։
Գետի պատվին է Մարիցա կոչվել անտարկտիկական Հարավային Շետլանդական կղզեխմբի Լիվինգստոն կղզու լեռնագագաթներից մեկը։
Ծնունդով Բուլղարիայից ֆրանսահայ երգչուհի Սիլվի Վարդանի ինքնակենսագրական La Maritza  երգում գետը մանկության հուշերի խորհրդանիշ է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Ջրագրական տվյալներ Մարիցա գետի մասին
Գոթֆրիդինգ

Գոթֆրիդինգ (գերմ.՝ Gottfrieding), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 2091 մարդ է (2010 թվականի դեկտեմբերի 31–ի տվյալներով)։ Զբաղեցնում է 27,07 կմ² տարածք։ Պաշտոնական կոդ՝ 09 2 79 116։
Կոմունան ստորաբաժանվում է 13 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Գենադի Շաբանիկով

Գենադի Շաբանիկով (ռուս.՝ Генна́дий Ива́нович Шаба́нников, հոկտեմբերի 16, 1939(1939-10-16), Կրոնշտադտ, Լենինգրադ, ՌԽՖՍՀ, ԽՍՀՄ - նոյեմբերի 26, 2006(2006-11-26)), ռուս դիվանագետ։


== Կենսագրություն ==
1967 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1967 թվականից զբաղվել է դիվանագիտական գործունեությամբ։

1991 - 1993 թվականներ՝ ԽՀՍՄ պայմանագրի իրականացման պահպանման և տեսչական ստուգումների վերաբերյալ համատեղ հանձնաժողովի ԽՍՀՄ, Ռուսաստանի ներկայացուցիչ։
1993 - 1997 թվականներ՝ Ռուսաստանի Դաշնության արտաքին գործերի նախարարության անվտանգության և զինաթափման հարցերով դեպարտամենտի գլխավոր խորհրդական։
1997 - 1999 թվականներ՝ Հարավսլավիայում Ռուսաստանի Դաշնության դեսպանատան խորհրդական-դեսպանորդ։
1999 թվական՝ Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի գլխավոր խորհրդական։
1999 թվականի դեկտեմբերի 15-ից մինչև 2004 թվականի հուլիսի 28-ը Նոր Զելանդիա, Սամոայում և Տոնգայի Թագավարոությունում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (1993 թվականի սեպտեմբերի 17)
Արտակարգ և լիազոր դեսպան (1994 թվականի ապրիլի 1)


== Ծանոթագրություններ ==
Hot Dance Club Songs

Hot Dance Club Songs , Billboard-ի պարային երաժշտության հիթ -շքերթ, հայտնի է նաև Club Play Singles անվանումով։ Ընդգրկում է ԱՄՆ-ի գիշերային ակումբներում հաճախ լսվող հայտնի երգերը։


== Պատմություն ==
Hot Dance Club Songs-ը ստեղծվել է 1974 թվականին և կոչվել է Disco Action: Սկզբում այն ընդգրկել է 10 ստեղծագործություն, որոնք ընտրվել են Նյու Յորքի ակումբների երգերից։ 1976 թվականի օգոստոսի 28-ին այն հայտնվել է չարթում 30-րդ հորիզոնականում և անվանվել՝ National Disco Action Top: 1979 թվականին հորիզոնականը բարձրացել է 60-րդ, հետո՝ 80, իսկ վերջում՝ 100:


== Վարկանշային աղյուսակի ռեկորդները ==
Առավելագույն քանակով երգերը #1 Hot Dance Club Songs

1. Մադոննա — 45
2. Բեյոնսե — 22
2. Ռիհաննա — 22
4. Ջանեթ Ջեքսոն — 19
5. Մրայա Քերի — 17
5. Դոննա Սամմեր — 17
7. Kristine W — 16
8. Ուիթնի Հյուսթոն — 13
9. Լեդի Գագա — 13
10. Դեբորա Կոքս — 10
10. Ջենիֆեր Լոպես — 10
10. Pet Shop Boys — 10


== Ծանոթագրություններ ==


== Արտաքին հղումներ ==
Billboard Archived 2003-06-02 at the Wayback Machine.
Hot Dance Club Songs chart (top 25) Archived 2009-05-19 at the Wayback Machine.
Hot Dance Airplay chart (top 10) Archived 2009-05-22 at the Wayback Machine.
High and Dry

"High and Dry", բրիտանական Ռեդիոհեդ ալտերնատիվ ռոք խմբի երգը, նրանց երկրորդ՝ The Bends (1995) ձայնասկավառակի առաջին սինգլը։ Մեծ Բրիտանիայում "High and Dry" սինգլը թողարկվել է 1995 թվականի մարտի 5-ին, եղել է լավագույն ռադիո հիթերից մեկը և չարթերում հասել մինչև 17-րդ հորիզոնական։
"High And Dry" սինգլը ձայնագրվել է Pablo Honey սեսիաների ընթացքում, բայց մերժվել է խմբի անդամների կողմից, ովքեր կարծում էին, որ այն հնչում է ինչպես Ռոդ Սթյուարթի երգը։ Այնուամենայնիվ, The Bends-ի սեսիաների ընթացքում այն վերափոխեցին, որովհետև կարծում էին, որ ձայնասկավառակի մյուս երգերի բովանդակությանն այս երգը համապատասխանում է։ Ձայնասկավառակում տեղ գտած տարբերակը դեմո տարբերակն է, այն երբեք չի վերաձայնագրվել։
Երգը շատ ճանաչված է և դիտարկվում է որպես Ռեդիոհեդի փոփ հիթ, այն կենդանի է ավելի քան քսան տարի։ 2007 թվականին Pitchfork Media-ին տված հարցազրույցի ժամանակ Թոմ Յորքը նշել է, որ ինքը չի սիրում երգը՝ ասելով. «Այն վատը չէ ... այն շատ վատն է»։ Նա նաև նշել է, որ ճնշման տակ է երգը ներառել The Bends ձայնասկավառակի երգացանկի մեջ։
2008 թվականին երգն ընդգրկվել է Radiohead: The Best Of հավաքածուի մեջ։


== Երգացանկ ==


=== CD1 ===
"High and Dry" - 4:17
"Planet Telex" - 4:18
"Maquiladora" - 3:27
"Planet Telex (Hexidecimal Mix)" - 6:44


=== CD2 ===
"Planet Telex" - 4:18
"High and Dry" - 4:17
"Killer Cars" - 3:02
"Planet Telex (L.F.O. JD Mix)" - 4:40


=== 12" vinyl ===
"Planet Telex (Hexidecimal Mix)" - 6:44
"Planet Telex (L.F.O. JD Mix)" - 4:40
"Planet Telex (Hexidecimal Dub)" - 7:32
"High and Dry" - 4:17


=== U.S. ===
"High and Dry" - 4:16
"India Rubber" - 3:26
"Maquiladora" - 3:26
"How Can You Be Sure" - 4:21
"Just" (live at the forum) - 3:47


== Ստեղծագործական անձնակազմ ==
Թոմ Յորք - վոկալ
Քոլին Գրինվուդ - բաս կիթառ
Ջոնի Գրինվուդ - կիթառ, ստեղնաշարային գործիքներ
Էդ Օ'Բրայեն - կիթառ
Ֆիլիպ Սելուեյ - հարվածային գործիքներ։


== Ծանոթագրություններ ==


== Արտաքին հղումներ ==
"High and Dry" video (Covered by Ninet Tayeb and Red Band) ՅուԹյուբում
Լյուիս Արքեթ

Լյուիս Արքեթ (անգլ.՝ Lewis Arquette, դեկտեմբերի 14, 1935(1935-12-14), Չիկագո, Իլինոյս, ԱՄՆ - փետրվարի 10, 2001(2001-02-10), Լոս Անջելես, Կալիֆոռնիա, ԱՄՆ), ամերիկացի դերասան, սցենարիստ և պրոդյուսեր։


== Կենսագրություն ==
Արքեթը ծնվել է Իլոյնիսի Չիկագո քաղաքում, Միլդրետ Նեսբիթի (ի ծնե Լի Մեյ) և դերասան Կլիֆա Արքեթի ընտանիքում։ Եղել է հետազոտող Մերիուտեր Լուիսի սերունդներից։ Արքեթը եղել է դերասանական հայտնի ընտանիքի գլխավորը՝ Պատրիսիա, Ալեքսիս, Ռոզանա, Դևիդ և Ռիչմոնդ Արքեթների հայրը, Քորթնի Քուրքսի սկեսրայրը և դերասաններ Թոմաս Ջեյնի ու Նիկոլաս Քեյջի աները։ Արքեթը ֆիլմերում որդիների հետ հաճախ է նկարահանվել։
Ապրելով Չիկագոյում, մի քանի տարի եղել է The Second City թատրոնի ղեկավարը։ 1970 թվականին ընտանիքը տեղափոխվել է Վիրջինիի Ֆրոնթ Ռոյալ կոմունա։ Նրա կինը՝ Բրենդա Մերդի Նովակը մահացել է 1997 թվականին՝ կրծքագեղձի քաղցկեղից։ Նա Լեհաստանի հրեա էր, որը վերապրել է Հոլոքոստը։ Ինքը՝ Լյուիս Արքեթը, հետագայում ընդունել է իսլամ։
Արքեթը մահացել է Կալիֆոռնիա նահանգի Լոս Անջելես քաղաքում 2001 թվականին՝ սրտային անբավարարությունից։


== Ֆիլմագրություն ==


=== Դերասան ===


=== Սցենարիստ ===
Լորենցոյի ու Հենրիետի երգի շոու սերիալ (սցենար) (1976)


=== Պրոդյուսեր ===
Լորենցոյի ու Հենրիետի երգի շոու սերիալ (գործադիր պրոդյուսեր) (1976)


=== Իր դերում ===
Սա ձեր կյանքն է — Քլիֆ Արքեթ (1960) էպիզոդ — իր դերում
Ջոն Ուոթերսի շոուն (1969) էպիզոդ — իր դերում


== Ծանոթագրություններ ==


== Արտաքին հղումներ ==
Լյուիս Արկեթ (անգլ.) Internet Movie Database կայքում
Ֆաթիխ Ամիրխան

Ֆաթիխ Ամիրխան (թաթ.՝ Фатыйх Әмирхан, Fatıyx Əmirxan, իսկական անունը՝ Әмирханов Мөхәммәтфатих Зариф улы, հունվարի 1, 1886(1886-01-01), Կազան, Կազանի գավար, Կազանի գուբերնիա, Ռուսական կայսրություն - մարտի 9, 1926(1926-03-09), Կազան, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), 20-րդ դարի թաթար գրող, հրապարակագիր


== Կենսագրություն ==
Ծնվել է 1886 թվականի հունվարի 1-ին, Նովո-Տատարսկայա գյուղաքաղաքում, իմամի ընտանիքում։ Սովորել է ժամանակին լավագույններից մեկը համարվող «Մուհամմադիա» մեդրեսեում։
1905—1907 թվականներին աշխատել է Մոսկվայում հրատարակվող «Թերբիեթե-էթֆալ» («Երիտասարդության դաստիարակություն») ամսագրի խմբագրությունում՝ որպես պատասխանատու քարտուղար։ 1907 թվականին Կազանում նախաձեռնել է «Էլ-Իսլահ» շաբաթաթերթի հրատարակման գործը։
1909 թվականին պատրաստել ու լույս է ընծայել էսպերանտոյի թաթարերեն ձեռնարկ։
1912-ից մինչև 1917 թվականը խմբագրել է ազգայնական «Կոյաշ» («Արև») թերթը, թղթակցել է նաև գրական-գեղարվեստական «Անգ» և երգիծական «Յալթ-յոլթ» ամսագրերին։ Մտերմացել է բանաստեղծ Գաբդուլլա Տուկայի հետ։ 

Ֆ. Ամիրխանի կյանքում մեծ տեղ են գրավել նրա բարոյական որոնումները, կասկած-տարակույսները, հիասթափությունները։ Նա մեծ հույսեր է կապել Ռուսաստանում բարեփոխումների իրականացման հետ։ Թաթարների մշակութային վերածննդի հարցում գրողը արևմտամետ հայացքներ է ունեցել։
Անկեղծ բերկրանքով է ողջունել 1917 թվականի փետրվարյան հեղափոխությունը Ռուսաստանում, հետագայում՝ Թաթարական ԻԽՍՀ-ի կազմավորումը (1920 թ.):
Իր վերջին օրերին հրապարակագիրն ապրել է դատարանի նախագահի տեղակալ եղբոր՝ Իբրահիմ Ամիրխանի տանը։ Անբուժելի հիվանդությունը (երկու ոտքն էլ կաթվածահար էին), Առաջին համաշխարհային պատերազմի ու քաղաքացիական կռիվների պատճառած ցնցումները, սովը Պովոլժիեում Ամիրխանին հանգեցրել էին միստիցիզմի, որն այդպես էլ չլքեց նրան մինչև մահ։

Գրողը մահացել է 1926 թվականի մարտի 9-ին, թաղվել թաթարական գերեզմանոցում՝ հոր, քեռու, պապի շիրիմների կողքին, ընդ որում՝ հուղարկավորվել է թե՛ քաղաքացիական և թե՛ կրոնական ծիսակարգով, թեև իր ստեղծագործություններում արտացոլած պատկերացումները կրոնի մասին՝ կտրուկ տարբերվում էին գոյություն ունեցող իսլամից։


== Հիշատակը ==
Ֆաթիխ Ամիրխանի անունով է կոչվել Կազանի պողոտաներից մեկը։


== Երկեր ==
Պատմվածքների ժողովածուներ1909 : Fätxulla hazrat (Fätxulla xäzrät)
1911 : XäyätՀոդվածներ, ակնարկներ, էսսեներ1913 : Yäşlär
1915 : TigezsezlärՎեպեր1912 : Urtalıqta
1926 : Uncle Şäfiğulla


== Գրականություն ==
Аги Ф. Амирхан // Литературная энциклопедия: В 11 т. Т. 1. — М.: Изд-во Ком. акад., 1930. — Стб. 112.


== Ծանոթագրություններ ==


== Արտաքին հղումներ ==
Валєєв Н. Фатіх Амірхан: Невідомі сторінки // Татарстан. — 2005. — № 9.
Амірхан Фатіх Заріфовіч   // Коротка літературна енциклопедія   / Гл. ред. А. А. Сурков .   - М.   : Радянська енциклопедія, 1962—1978.
Կազնատե կոն Բեռնատե

Կազնատե կոն Բեռնատե (իտալերեն՝ Casnate con Bernate), կոմունա Իտալիայի Լոմբարդիա մարզի Կոմո գավառում։ Բնակչության թիվը կազմում է 4750 մարդ։ Բնակչության խտությունը կազմում է 874 մարդ/կմ²։ Զբաղեցնում է՝ 5 կմ² տարածք։ Հեռախոսի կոդ՝ 031։ Փոստային ինդեքս՝ 22070։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սուրեն Նալբանդյան

Սուրեն Ռուբենի Նալբանդյան (հունիսի 3, 1956(1956-06-03), Գեղարդ, Աբովյանի շրջան, Հայկական ԽՍՀ, ԽՍՀՄ), խորհրդահայ հունահռոմեական ոճի ըմբշամարտիկ, ԽՍՀՄ-ի հնգակի չեմպիոն (1975,1976,1977, 1979, 1980), Եվրոպայի չեմպիոն (1977), օլիմպիական չեմպիոն (1976), ԽՍՀՄ  սպորտի վաստակավոր վարպետ, «Պատվո նշանի» շքանշանակիր (1976)։


== Կենսագրություն ==
Սուրեն Նալբանդյանը ծնվել է Գեղարդում։ Ընտանիքը 1964 թվականին տեղափոխվում է Աստրախան, որտեղ էլ  1969 թվականին նա սկսել է զբաղվել ըմբշամարտով։ 1972 թվականին եղել է ԽՍՀՄ պատանիների  չեմպիոն, իսկ 1974 թվականին՝ երիտասարդների։ 1975 թվականին Սուրեն Նալբանդյանը դարձել է  ամառային  Սպարտակիադայի և աշխարհի երիտասարդական առաջնության  հաղթող։ 1976 թվականին հաղթող է ճանաչվում  ԽՍՀՄ առաջնությունում և ընդգրկվում ԽՍՀՄ-ի հավաքականի կազմում, մասնակցում Լենինգրադի Եվրոպայի առաջնությանը և Մոնրեալի Օլիմպիական խաղերին։ Լենինգրադի Եվրոպայի առաջնությանը Սուրեն Նալբանդյանը նվաճում է  բորնզե մեդալ, իսկ  Մոնրեալի օլիմպիական խաղերին նվաճում է  ոսկե մեդալ և դառնում ամենաերիտասարդ օլիպիական ըմբշամարտի չեմպիոնը։ Հաջորդ տարին նա նորից է դառնում  ԽՍՀՄ-ի և  Եվրոպայի չեմպիոն։ 1980 թվականին մասնակցում է Մոսկվայի Օլիմպիական խաղերին, սակայն չի կարողանում մեդալ նվաճել։ Դրանից հետո թողնում է իր  մարզական կարիերան և սկսում  զբաղվել մարզչական աշխատանքներով։


== Արտաքին հղումներ ==
НАЛБАНДЯН СУРЕН РУБЕНОВИЧ
Спортивные достижения: Archived 2017-04-09 at the Wayback Machine.


== Ծանոթագրություններ ==


== Սուրեն Նալբանդյանի նկարները ==
Сурен Налбандян(չաշխատող հղում)
Олимпийский чемпион по греко-римской борьбе Сурен Налбандян провёл мастер-класс в Новоалтайске. Archived 2017-07-09 at the Wayback Machine.
Թոմի և Ջերիի արկածները

Թոմի և Ջերիի արկածները (անգլ.՝ Tom and Jerry Tales), անիմացիոն մուլտսերիալ Թոմ կատվի և Ջերի մկնիկի մասնակցությամբ։ Հեռարձակվել է 2006 թվականի սեպտեմբերի 23-ից մինչև 2008 թվականի սեպտեմբերի 22-ը Kids' WB! հեռուստաալիքով։ Մուլտֆիլմը ստեղծվել է Warner Bros. Animation ստուդիայի կողմից։


== Կերպարներ ==
Թոմ կատու
Ջերի մուկ
Դրուպի
Սպայկա
Բուտչ կատու
Տաֆֆի
Մայրիկ՝ Երկու Հողաթափիկ
Տուդլզ
Տայկ
Կատու Տոպսի
մարդիկ


== Սերիաներ ==


== DVD արտադրություն ==
Tom and Jerry Tales։ Volume One Թողարկված հոկտեմբերի 3 2006. Թողարկված սերիաներ. Ho Ho Horrors / Doggone Hill Hog / Northern Light Fish Fight / Way-Off Broadway / Egg Beats / Cry Uncle / Joy Riding Jokers / Cat Got Your Luggage? / City Dump Chumps / Tiger Cat / Feeding Time / Polar Peril.
Tom and Jerry Tales։ Volume Two Թողարկված մայիսի 15 2007.. Թողարկված սերիաներ. Octo Suave / Beach Bully Bingo / Treasure Map Scrap / Fire Breathing Tom Cat / Medieval Menace / The Itch / Digital Dilemma / Hi, Robot / Tomcat Jetpack / Piranha Be Loved (by You) / Spook House Mouse / Abracadumb.
Tom and Jerry Tales: Volume Three Թողարկված դեկտեմբերի 4 2007. Թողարկված սերիաներ. Bats What I Like About the South / Fraidy Cat Scat / Tomb it May Concern / Cat Nebula / Martian Mice / Spaced Out Cat / Din-O-Sores / Freaky Tiki / Prehisterics / Destruction Junction / Battle of the Power Tools / Jackhammered Cat / Tin Cat of Tomorrow / Beefcake Tom / Tomcat Superstar. Released in the UK as Volume Two.
Tom and Jerry Tales։ Volume Four Թողարկված մարտի 11 2008. Թողարկված սերիաներ.։ Zent Out of Shape / I Dream of Meanie / Which Witch / More Powers to You / Catch Me Though You Can't / Power Tom / Don't Bring Your Pet to School Day / Cat Show Catastrophe / The Cat Whisperer with Casper Lombardo / Adventures in Penguin Sitting / Cat of Prey / Jungle Love. Released in the UK as Volume Three.
Tom and Jerry Tales։ Volume Five Թողարկված օգոստոսի 12 2008. Թողարկված սերիաներ. Invasion of the Body Slammers / Monster Con / Over the River and Boo the Woods / Xtreme Trouble / A Life Less Guarded / Sasquashed / Summer Squashing / League of Cats / Little Big Mouse / Bend it Like Thomas / Endless Bummer / Game Set Match.
Tom and Jerry Tales։ Volume Six Թողարկված փետրվարի 3 2009. Թողարկված սերիաներ. The Declaration of Independunce / Kitty Hawked / 24 Karat Kat / Hockey Schtick / Snow Brawl / Snow Mouse / DJ Jerry / Kitty Cat Blues / Flamenco Fiasco / You're Lion / Kangadoofus / Monkey Chow / Game of Mouse & Cat / Babysitting Blues / Catfish Follies.
Tom and Jerry Tales։ The Complete First Season - Թողարկված ապրիլի 13 2013. Были выпущены все серии первого сезона.


== Ծանոթագրություններ ==


== Արտաքին հղումներ ==
«Թոմ ու Ջերի» մուլտֆիլմի հերոսները Archived 2011-09-26 at the Wayback Machine. (անգլ.)
Ինֆորմացիա մուլտսերիալի մասին Big Cartoon DataBase կայքում (անգլ.)
Թոմն ու Ջերին Wikia կայքում (անգլ.)
Աթինիզյան

Աթինիզյան, հայկական ազգանուն։


== Ազգանունը կրողներ ==


== Ծանոթագրություններ ==
Վիլգորտ (գյուղ, Սիկտիոդինսկի շրջան)

Անվան այլ կիրառումների համար տե՛ս՝ ՎիլգորտՎիլգորտ (ռուս.՝ Выльгорт), գյուղ Ռուսաստանի Կոմիի հանրապետության Սիկտիոդինսկի շրջանի կազմում։
Բնակչությունը 2009 թվականին գրանցված տվյալներով կազմում էր 11335 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այսպես չի լինում

«Չի լինում» (ռուս.՝ «Не бывает!») կամ «Այսպես չի լինում» (ռուս.՝ «Так не бывает»), ռուսական կարճամետրաժ անիմացիոն կինոնկար՝ նկարահանված Անդրեյ Ուսաչյովի «Վոբլան և ամսագիրը» (ռուս.՝ «Вобла и журнал») բանաստեղծության հիման վրա։
«Ուրախ կարուսել» № 28 անիմացիոն ալմանախի երեք սյուժեներից երկրորդն է։


== Անվանում ==
Մուլտֆիլմի լուսագրերում նշված է «Չի լինում» (ռուս.՝ «Не бывает!») վերնագիրը։
Ռուսական անիմացիայի հանրագիտարանում Տատյանա Իլյինայի ֆիլմագրությունում մուլտֆիլմը նշված է  «Չի լինում» վերնագրով, բայց սխալմամբ վերագրվել  է «Ուրախ կարուսել» № 29: Սակայն նույն հանրագիտարանում Անդրեյ Ուսաչյովի ֆիլմագրության մեջ մուլտֆիլմը նշված է «Այսպես չի լինում» (ռուս.՝ «Так не бывает») սխալ անվանումով, թեև «Ուրախ կարուսել» № 28-ին պատկանելության ճիշտ նշումով։ Հանրագիտարանի հիման վրա կազմված Аниматор.ру տվյալների բազայում գրանցվել է հենց այդ սխալ վերնագիրն Անդրեյ Ուսաչյովի ֆիլմագրությունից։
«Այսպես» հավելյալ բառը չի հանդիպում ոչ մուլտֆիլմում, ոչ էլ Ուսաչյովի բանաստեղծության մեջ։


== Սցենար ==
Մուլտֆիլմ ֆանտազիա է այն մասին, ինչը չի կարող լինել՝ հիմնվելով Ա. Ուսաչյովի բանաստեղծության վրա։


== Նկարահանող խումբ ==


== Քննադատություն ==
Яндекс.Дзен-ի «Назад в 90-е» («Հետ դեպի 90-ականներ») ալիքի հեղինակի կարծիքով՝ մուլտֆիլմը 90-ականների տասը լավագույն ռուսական մուլտֆիլմերից մեկն է։


== Ծանոթագրություններ ==


== Արտաքին հղումներ ==
«Весёлая карусель» № 28․ «Так не бывает» մուլտֆիլմը «Անիմատոր.ռու» կայքում
Энциклопедия отечественной мультипликации (հեղ.՝ Սերգեյ Կապկով, «Ալգորիթմ», 2006)
Հովհաննես Սարուխանյան (մանկաբույժ)

Անվան այլ կիրառումների համար տե՛ս՝ Հովհաննես Սարուխանյան (այլ կիրառումներ)Հովհաննես Հովհաննեսի Սարուխանյան (1964, սեպտեմբերի 24, Երևան), մանկաբույժ։ Բժշկական գիտությունների դոկտոր (1998)։ Հայաստանի գիտությունների ազգային ակադեմիայի արտասահմանյան անդամ (28.11.2008)։
Հովհաննես Վազգենի Սարուխանյանի որդին է։


== Կենսագրություն ==
1987 թվականին ավարտել է Երևանի պետական բժշկական ինստիտուտը։ 1989-1992 թվականներին աշխատել է ՌԴ ԲԳԱ Լազերային վիրաբուժության ԳՀ կենտրոնում, 1993-1998 թվականներին` ՌԴ ԲԳԱ Մանկաբուժության ԳՀԻ-ում, 2000 թվականից` ՌԴ ԲԳԱ Երեխաների առողջության գիտական կենտրոնի առաջատար գիտաշխատող, 2000 թվականից, միաժամանակ՝ «Ինպրոմեդ» բժշկական ընկերության տնօրեն, 2004 թվականից՝ Մոսկվայի անհետաձգելի մանկական վիրաբուժության և վնասվածքաբանության ԳՀԻ փոխտնօրեն։
1988 թվականին աշխատել է «Էրեբունի» կլինիկական հիվանդանոցում ստեղծված երկրաշարժից տուժած երեխաների բժշկական օգնության կենտրոնում՝ երկարատև ճնշման համախտանիշով (կրաշ-համախտանիշ) և նրա բարդություններով հիվանդների բուժմամբ զբաղվող գիտական խմբում։
2004 թվականից Աղետների և պատերազմների ժամանակ երեխաների օգնության միջազգային բարեգործական հիմնադրամի փոխնախագահն է։


== Գիտական աշխատանքներ ==
Աշխատանքները վերաբերում են կրաշ-համախտանիշով հիվանդների թարախային վերքերի բուժման մեջ լազերային ճառագայթման և բազմաֆերմենտային վիրակապման նյութերի կիրառմանը, երեխաների մոտ հաստ աղիի շարժողության ֆունկցիոնալ խանգարումների բուժմանը։


== Ծանոթագրություններ ==
Դոնեցկոե (գյուղ, Իզյումի շրջան)

Անվան այլ կիրառումների համար տե՛ս՝ ԴոնեցկոեԴոնեցկոե (ուկրաիներեն՝ Донецьке), գյուղ Ուկրաինայի Խարկովի մարզի Իզյումի շրջանում։ Բնակավայրը նախկինում նաև անվանվել է Կովալևկա։ Հիմնադրվել է 1930 թվականին։
2001 թվականի տվյալներով Դոնեցկոե գյուղում բնակվում էր 235 մարդ։ Բնակավայրը զբաղեցնում է 0,696 կմ² տարածք։ Բնակչության խտությունը կազմում էր 337,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ահմադ Շամլու

Ահմադ Շամլու (դեկտեմբերի 12, 1925(1925-12-12), Թեհրան, Իրան - հուլիսի 24, 2000(2000-07-24), Քարաջ, Թեհրանի նահանգ, Իրան), պարսիկ բանաստեղծ, գրող և լրագրող։ Շամլուին կարելի է համարել նորագույն Իրանի ամենաազդեցիկ բանաստեղծը։ Նրա ստեղծագործությունների վրա մեծ ազդեցություն են թողել Նիմա Յուշիջի գրվածքները։ Շամլուի բանաստեղծությունները բարդ են, սակայն նրա պատկերացումները և մտքերը, որոնք նա փոխանցում է իր պոեզիայի միջոցով, պարզ են։


== Ծանոթագրություններ ==
Էդելսֆելդ

Էդելսֆելդ (գերմ.՝ Edelsfeld), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 1891 մարդ (ըստ 2010 թվականի դեկտեմբերի 31-ի)։ Տարածքը 34,72 կմ² է։ Պաշտոնական կոդ՝ 09 3 71 119։
Քաղաքը ստորաբաժանվում է 26 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
(9625) 1993 HF

(9625) 1993 HF, աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 16-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,530559 ա. մ., առավելագույնը մոտենում է 2,1878 ա. մ. հեռավորության վրա և հեռանում 2,8733 ա. մ.։ Արեգակի շուրջ մեկ ամբողջական պտույտ է կատարում 1470,36 երկրային օրվա ընթացքում, իր ուղեծրով շարժվելով միջինում 0,244838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9625) 1993 HF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (65701-65800)

Աստերոիդների ցանկ (65601-65700)  • Աստերոիդների ցանկ  • Աստերոիդների ցանկ (65801-65900)
 Աստերոիդների ցանկ (65601-65700)  • Աստերոիդների ցանկ  • Աստերոիդների ցանկ (65801-65900)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Պապիկ Մկրտչյան

Պապիկ Գրիգորի Մկրտչյան (1901, Բռնակոթ, Զանգեզուրի գավառ, Ելիզավետպոլի նահանգ, Ռուսական կայսրություն - 1937), խորհրդային շրջանի կուսակցական և պետական աշխատող, Անդրկովկասում և Հայաստանում  խորհրդային ռեժիմի հաստատման աջակից, ԽՄԿԿ անդամ (1917)։
Սովորել է Էջմիածնի ճեմարանում և Մոսկվայի կարմիր պրոֆեսուրայի տնտեսագիտական բաժնում։ 1917 թվականին մեկնել է Բաքու, աշխատել տպարանում, ուր և ընդգրկվել է հեղափոխական գործունեության մեջ։ Բանվորների շրջանում մարքսիստական գրականություն և ագիտացիոն թռուցիկներ տարածելու համար ձերբակալվել է։ 1919 թվականին փախել է բանտից։ 1920 թվականին եղել է Նոր Բայազետի (այժմ՝ Գավառ) «Սպարտակ» երիտասարդական կոմունիստական կազմակերպության ստեղծողներից։ Ղեկավար մասնակցություն է ունեցել 1920 թվականի Մայիսյան խռովությանը, որի տապալումից հետո արտաքսվել է Հայաստանից։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո հետո կուսակցական ղեկավար աշխատանք է տարել Դիլիջանի, Ախտայի (Հրազդան), Լոռի-Փամբակի (Վանաձոր) շրջանային-գավառային կոմիտեներում։ 1931 թվականին եղել է ՀամԿ(բ) կ Կենտկոմի քարտուղար։ 1933 թվականին նշանակվել է Ուկրաինայի Հարավ-արևմտյան երկաթուղու քաղբաժնի պետ։ Եղել է նաև  ՀամԿ(բ) կ XIII— XV և XVII համագումարների պատգամավոր։ Պարգևատրվել է Լենինի շքանշանով։


== Ծանոթագրություններ ==
Մարգարիտ Շամպենդալ

Մարգարիտ Շամպենդալ (ֆր.՝ Marguerite Champendal, հունիսի 2, 1870(1870-06-02), Petit-Saconnex - հոկտեմբերի 25, 1928(1928-10-25), Ժնև, Շվեյցարիա), Ժնևի համալսարանից բժշկագիտության դոկտորի կոչում ստացած առաջին կինը (1900 թվական)։ Հիմնադրել է պաստերացված կաթի բաշխման կենտրոն նորածինների համար, ինչպես նաև մանկաբարձության դպրոց։


== Կենսագրություն ==
Շամպենդալը ծնվել է 1870 թվականի հունիսի 2-ին Շվեյցարիայի մայրաքաղաք Ժնևի Petit-Saconnex թաղամասում, քահանա Ժակ Հենրի Սամուելի և նրա կնոջ` Քրիստիան Էլիզաբետ Ռոքի ընտանիքում։ Եղել է ընտանիքի երրորդ երեխան։
Մարգարիտը դասավանդել է Փարիզում և Բեռլինում, ապա ծնողների կամքին հակառակ սկսել է բժշկական ուսումնասիրություններ կատարել Ժնևում։ 1900 թվականին նա դարձել է առաջին կինը, ով ավարտելով Ժնևի համալսարանը, ստացել է դոկտորի աստիճան (Մինչ այդ 34 այլ կանայք ևս ստացել էին դոկտորի աստիճան, սակայն նրանք Ժնևի բնակիչներ չէին)։ Նրա դոկտորական թեզի թեման է եղել «Des varices congénitales» (Բնածին վարիկոզային երակներ)։
Շամպենդալը Ժնևում եղել է բժիշկ Հենրիետ Սալոզ Ջուդրայի ժամանակակիցներից (1855–1928), ով 1883 թվականին ստացել է դոկտորի աստիճան, և եղել է առաջին կինը, ով հիմնել է իր սեփական բժշկական կենտրոնը։


=== Բժշկական պրակտիկա ===
Ուսման ավարտից հետո Շամպենդալը պրակտիկա է անցել քաղաքի ամենահայտնի թաղամասերում։ Հիմնվելով Փարիզ կատարած այցի ժամանակ ունեցած փորձառության վրա` մասնավորապես բժիշկ Գաստոն Վարիոտի մշակած նախագծի վրա, որը կոչվում էր «Կաթի մի կումը» (La Goutte de Lait), 1901 թվականին Շամպենդալը ստեղծել է իր սեփական բժշկական կենտրոնը նույն անվամբ։ Այնտեղ նա կատարել է պաստերացված կաթի բաշխում և երիտասարդ մայրերին մատուցել խորհրդատվական ծառայություններ։ 1916 թվականին մայրերին օգնություն ցուցաբերելու նպատակով նա հրապարակել է «Փոքրիկ ուղեցույց մայրերի համար» աշխատությունը` առաջնահերթությունը տալով երեխաների շահերին և բարեկեցությանը։
1905 թվականին, մեկուկես տարի անցկացնելով ծննդաբերող կանանց մոտ, Շամպենդալը որոշել է հիմնել ծննդաբերության ողջ ընթացքին վերաբերող դպրոց` «Le Bon Secours» : Նա ղեկավարել է դպրոցը մինչև իր վաղաժամ մահը` 1928 թվականը։ Շամպենդալը իր իսկ կենտրոնում մինչ օրս հիշվում է որպես «տեսիլք և ժամանակակից կին»։
1913-1919 թվականներին Շամպենդալը Բժշկական դպրոցում եղել է մասնավոր բժիշկ։
1918 թվականին Շամպենդալը Ժնևի համալսարանում ստացել է բժշկի լիարժեք մասնագիտական կոչում նման գործունեություն վարելու կապակցությամբ։


=== Մահ ===
Բժիշկ Շամպենդալը մահացել է 1928 թվականի հոկտեմբերի 25-ին, Ժնևում` 58 տարեկան հասակում, սրտի կանգից։


== Պարգևներ ==
Շվեյցարիայի մայրաքաղաք Ժնևի փողոցներից մեկը կրում է բժիշկ Շամպենդալի անունը :


== Ծանոթագրություններ ==


== Արտաքին հղումներ ==
The Fruits of Grace
Ալեքսեյ Ուվարով

Ալեքսեյ Սերգեյի Ուվարով (ռուս.՝ Алексей Сергеевич Уваров, փետրվարի 28 (մարտի 12), 1825 կամ մարտի 12, 1825(1825-03-12), Սանկտ Պետերբուրգ, Ռուսական կայսրություն - դեկտեմբերի 29 1884 (հունվարի 10 1885) կամ հունվարի 10, 1885(1885-01-10), Մոսկվա, Ռուսական կայսրություն), ռուս հնագետ։ 
Կոմս Ս․ Ս․ Ուվարովի որդին։ 
Եղել է Ռուս հնագիտական ընկերության, Մոսկվայի հնագիտական ընկերության և Պատմության թանգարանի (Մոսկվա) հիմնադիրներից, Ռուսաստանում հնագիտական համագումարների կազմակերպիչներից։ 1851-1854 թվականներին Վլադիմիրի ու Մոսկվայի նահանգներում պեղել է դամբարանաբլուրներ։ 1853-1854 թվականներիին պեղումներ է կատարել Օլվիայում, Խերսոնեսում, Սկյութական Նեապոլսում։ Հայտնաբերել է հինքարեդարյան և Վոլով նորքարեդարյան կայաններ։ 1880 թվականի աշնանը հնագիտական ուսումնասիրություններ է կատարել Արմավիրում, որի որոշ կառույցներ համադրել է Գառնիի ամրոցի ու տաճարի, ինչպես նաև հայկայան վաղ միջնադարյան մի շարք հուշարձանների հետ։ Ալեքսեյ Ուվարովը չի նկատել Արմավիրի ուրարտական ծագումը։ Չնայած պեղումների սիրողական բնույթին, Ալեքսեյ Ուվարովը, իբրև գիտության կազմակերպիչ, զգալի դեր ունի ռուսական հնագիտության զարգացման գործում։ Նրա հիմնական աշխատությունն է՝ «Ռուսաստանի հնագիտությունը։ Քարային ժամանակաշրջան» (հ․ 1-2, 1881)։


== Գրականություն ==


== Литература ==
Лу­чин­ский Г. Не­заб­вен­ной па­мя­ти графа А. С. Ува­ро­ва. Ка­зань, 1885;
«Ալեքսեյ Ուվարով»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Фор­мо­зов А. А. А. С. Ува­ров и его ме­сто в ис­то­рии русской ар­хео­ло­гии // Российская археология. 1993. № 3;
Полякова М. А., Фролов А. И. Ревнители московских древностей: Алексей Сергеевич Уваров. 1825—1884. Прасковья Сергеевна Уварова. 1840—1924 // Краеведы Москвы. (Историки и знатоки Москвы): Сборник [В 3-х книгах; Кн. 2] / Сост.: Л. В. Иванов, С. О. Шмидт. — М.: Книжный сад, 1995. — С. 48—64. — 304 с. — 3000 экз. — ISBN 5-85676-039-5
По­гиб­шие свя­ты­ни. СПб., 1996.


== Ծանոթագրություններ ==
Մարյանովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Մարյանովկա գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրիեշ (ֆիլմ)

«Անդրիեշ» (ռումիներեն՝ Andrieș), հայ հայտնի կինոռեժիսոր Սերգեյ Փարաջանովի առաջին նկարչական ֆիլմը, որի սցենարը հիմնված է մոլդովացի գրող Եմելիան Բուկովի համանուն պատմվածքի հիման վրա։


== Սյուժե ==
Ֆիլմի սցենարն ամբողջովին հիմնված է Եմելիան Բուկովի համանուն պատմվածքի հիման վրա։ Հեքիաթը Անդրիեշ անունով մի երիտասարդ հովվի մասին է, ով քաջամարտիկ Վայնովանի տված կախարդական շվիի միջոցով ցանկանում է դառնալ դյուցազն և պայքարել ամբողջ կյանքում նրա համար ատելի սև կախարդ-մրրիկի դեմ։


== Դերերում ==
Կոստիա Ռուսսու՝ Անդրիեշի դերում
Նոդար Շաշիկ-օղլի՝ Վոյնովան քաջամարտիկի դերում
Լյուդմիլա Սոկոլովա՝ Լյանայի դերում
Կիրիլ Շտիրբու՝ Պեկալեի դերում
Եվգենի Ուրեկե՝ Ստրիմբի դերում


== Նկարահանող խումբ ==


== Ծանոթագրություններ ==


== Արտաքին հղումներ ==
«Անդրիեշ» Archived 2016-03-06 at the Wayback Machine.-ը «հայրենական կինոյի հանրագիտարան» կայքում
«Անդրիեշ» ֆիլմի լիամետրաժ տաակը YouTube-ում
Կոլոմենսկոյե

Կոլոմոնսկոյե, գյուղ (1960 թվականից՝ Մոսկվա քաղաքի տարածքում), նախկինում՝ ցարական դաստակերտ, 16— 17 դդ. ճարտարապետական անսամբլ։ Հիշատակվում է 1339 թվականից։ Կոլոմոնսկոյեում է ռուսական ճարտարապետության լավագույն նմուշներից մեկը՝ Համբարձման եկեղեցին (1532 թ․, աղյուսաշեն, սպիտակ քարե մանրամասներով, մոտ 60 մ բարձրությամբ)։ Կենտրոնակազմ, վերձիգ համաչափություններով կառույցն ընդգրկում է ստորին հարակից հաջորդաբար բարձրացող խաչաձև և ութնիստ հատվածքներով ծավալներ ու ավարտվում հարթ գլխիկով պսակված, բարձր, վրանաձև ծածկով։ Կոլոմոնսկոյեի համալիրի կազմում են XVI—XVII դդ. կառույցներ։
1667—1671 թվականներին Կոլոմոնսկոյեում կառուցվել է փայտե պալատ, որը զարդարված է եղել ճոխ փորագրություններով և որմնանկարներով։ Խարխլված կառույցը 1768 թվականին քանդվել է։ 1923 թվականից Կոլոմոնսկոյեն պետական պատմական թանգարանի մասնաճյուղ է (այստեղ են տեղափոխված XVII դ. փայտի ճարտարապետական լավագույն նմուշներ, XVII— XX դդ. դեկորատիվ արվեստի հավաքածու)։
1971 թվականից թանգարան-արգելանոց է (ընդգրկում է նաև Դյակովսկոյե քաղաքատեղին)։
Պերճ Ակնունի

Պերճ Ակնունի (դեկտեմբերի 4, 1921(1921-12-04), Ստամբուլ, Օսմանյան կայսրություն - մայիսի 3, 1991(1991-05-03), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Ծնվել է Կ. Պոլսում։ 1932 թվականին տեղափոխվել է Հայաստան։ 1941 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1957 թվականին՝ Երևանի գեղարվեստա-թատերական ինստիտուտը։ Նախասիրած ժանրը բնանկարն է։ 1954 թվականից սկսած նրա ստեղծագործությունները ցուցադրվել են տարբեր ցուցահանդեսներում։
Ստեղծագործություններից պահվում են Հայաստանի ազգային պատկերասրահում, մի շարք երկրների պատկերասրահների ֆոնդերում և հավաքածուներում։


== Ստեղծագործություններ ==
«Ծաղկած ծիրանենին», 1957
«Ուռենին», 1961
«Թթենին», 1962
«Գարնանային էտյուդ», 1974
«Աշունը Նորքում», 1958
«Աշուն», 1967
«Աշնանային թոււի», 1968
«Ձմեռային բնապատկեր», 1957
«Ձմեռը Երևանում», 1957
«Սևանը ձմռանը», 1968
«Մեր բակը», 1959
«Բարեկամության փողոցը», 1967
«Կրակով», 1967
«Տոկիո», 1972
«Սևանում», 1957
«Գառնի», 1958
«Արագած», 1964
«Հրազդանի բնապատկեր», 1965


== Ծանոթագրություններ ==
Ռիսաևո (գյուղ, Ուչալինսկի շրջան)

Ռիսաևո (ռուս.՝ Рысаево, բաշկիրերեն՝ Рысай), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 643 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոստյանեց (գյուղ, Կիվերցիի շրջան)

Անվան այլ կիրառումների համար տե՛ս՝ ՏրոստյանեցՏրոստյանեց (ուկրաիներեն՝ Тростянець), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1570 թվականին։
2001 թվականի տվյալներով Տրոստյանեց գյուղում բնակվում էր 843 մարդ։ Բնակավայրը զբաղեցնում է 1443 կմ² տարածք։ Բնակչության խտությունը կազմում էր 584,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիեգո Մարտինես

Հերմես Դիեգո Մարտինես (անգլ.՝ Hermes Diego Martínez, հուլիսի 5, 1992, Բուենոս Այրես, Արգենտինա), արգենտինացի ֆուտբոլիստ, պաշտպան։ Հանդես է գալիս ամերիկյան «Նյու Յորք Սիթի» ֆուտբոլային ակումբի կազմում։


== Ակումբային կարիերա ==


=== «Ռիվեր Փլեյթ» ===
Մարտինեսը «Ռիվեր Փլեյթ» ֆուտբոլային ակումբի սան է։ Թիմի կազմում իր նորամուտը նշել է 2012 թվականի մայիսի 16-ին՝ Արգենտինայի գավաթի 1/4 եզրափակչի շրջանակներում կայացած «Սան Լորենցոյի» դեմ խաղում։ Հանդիպումն ավարտվել է 2:0 հաշվով։
Արգենտինայի առաջնությունում Մարտինեսը իր նորամուտը նշել է 2012 թվականի սեպտեմբերի 23-ին՝ «Ռասինգի» դեմ խաղում։


=== «Նյու Յորք Սիթի» ===
2016 թվականի հունվարի 22-ին Դիեգո Մարտինեսը ազատ գործակալի կարգավիճակով տեղափոխվել է ՄԼՍ-ը ներկայացնող «Նյու Յորք Սիթի»։


== Վիճակագրություն ==


== Ծանոթագրություններ ==


== Արտաքին հղումներ ==
Էջը ՄԼՍ-ի պաշտոնական կայքում
Չերեմուխովկա (գյուղ, Լեբեդինի շրջան)

Չերեմուխովկա (ուկրաիներեն՝ Черемухівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Չերեմուխովկա գյուղում բնակվում էր 48 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժատայի (Գոյաս)

Ժատայի (պորտ.՝ Jataí), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դը Գոյաս գավառի կազմի մեջ։ Բնակչությունը կազմում է 84 922 մարդ՝ 2006 թվականի տվյալներով։ Գրավում է 7 174,217 կմ2 տարածք։ Բնակչության խտությունը՝ 11,8 մարդ/կմ²։


== Պատմություն ==
Քաղաքը հիմնադրվել է 1895 թվականի մայիսի 31-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 1.158.650.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 14.127,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,793 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Դովերլանդիա մասին
Նովայա Պոլտավա (Չերտկովսկի շրջան)

Նովայա Պոլտավա (ռուս.՝ Новая Полтава), գյուղ Ռուսաստանի Ռոստովի մարզի Չերտկովսկի շրջանում։ Մտնում է Միխայլովո-Ալեքսանդրովսկի գյուղական համայնքի կազմի մեջ։
Վլադիմիր Բադալյան

Անվան այլ կիրառումների համար տե՛ս՝ Վլադիմիր Բադալյան (այլ կիրառումներ)Վլադիմիր Մերուժանի Բադալյան (հոկտեմբերի 4, 1958(1958-10-04), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, հայ դիվանագետ, Թուրքմենստանում և Տաջիկստանում ՀՀ արտակարգ և լիազոր նախկին դեսպան։


== Կրթություն ==
1980 թ. ավարտել է Երևանի պոլիտեխնիկական ինստիտուտը՝ ճարտարագետ-հարստացնողի մասնագիտությամբ։


== Աշխատանքային գործունեություն ==
1980-1981 թթ. աշխատել է Ղազախստանի Ջեսկազգանի լեռնամետալուրգիական գործարանի գիտաարտադրական միավորումում որպես վարպետ, ապա՝ ճարտարագետ։
1981-1985 թթ. աշխատել է «Երքիմշին» տրեստում որպես ճարտարագետ։
1991-1998 թթ. - «Էրզրում» ԳԱՄ համանախագահ։
1998-1999 թթ. - ՀՀ կառավարության գործերի կառավարչի տեղակալ։
1999-2003 թթ. - «Հրազդան» մարզահամալիրի տնօրեն։


== Պետական և քաղաքական գործունեությունը ==
1985-1990 թթ. կատարել է կոմերիտական աշխատանք։
1990-1991 թթ. աշխատել է ՀամԼԿԵՄ կենտրոնական կոմիտեում։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր թիվ 16 ընտրատարածքից։ Ազգային ժողովի արտաքին հարաբերությունների մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր ՀՀԿ համամասնական ընտրացուցակով։ Ազգային ժողովի արտաքին հարաբերությունների մշտական հանձնաժողովի անդամ։ ՀՀԿ խմբակցության անդամ։ ՀՀԿ անդամ։
2008 թ. օգոստոսի 28-ին ՀՀ Նախագահի հրամանագրով նշանակվել է Թուրքմենստանում Հայաստանի Հանրապետության արտակարգ և լիազոր դեսպան։
2009 թ. դեկտեմբերի 21-ին ՀՀ Նախագահի հրամանագրով համատեղության կարգով նշանակվել է Տաջիկստանի Հանրապետությունում Հայաստանի Հանրապետության արտակարգ և լիազոր դեսպան։ 2018 թ․ ազատվել է պաշտոնից։


== Պարգևներ և կոչումներ ==
Հայաստանի Հանրապետության արտակարգ դեսպանորդ և լիազոր նախարար (2012)։Ամուսնացած է, ունի երկու երեխա։


== Ծանոթագրություններ ==
Նոր Սեբաստիա (հուշարձան, Երևան)

«Նոր Սեբաստիա» հուշարձան, գտնվում է Մալաթիա-Սեբաստիա համայնքում, տեղադրվել է 1970 թվականին։


== Պատմություն ==
Նոր Սեբաստիա թաղամասի բնակիչները, որոնք հիմնականում Արևմտյան Հայաստանի Սեբաստիա քաղաքից գաղթած հայերի սերունդներն են, կառուցել են 1915 թվականին նահատակված սեբաստացիներին նվիրված հուշարձան, որի տուֆակերտ հորինվածքում՝ ուղղանկյուն կտրվածքի սյունակոթողին մի կողմից համադրված է ծածկված տաղավարի աստիճանաձև ուրվագիծ ունեցող որմը, մյուս կողմից՝ միջանցիկ կամար։


== Հեղինակ ==
Ճարտարապետ՝ Ռաֆայել Իսրայելյան
Պենտալա Հարիկրիշնա

Պենտալա Հարիկրիշնա  (անգլ.՝ Pentala կամ Pendyala Harikrishna, տելուգու՝ పెండ్యాల హరికృష్ణ, մայիսի 10, 1986(1986-05-10), Guntur), հնդիկ շախմատիստ, գրոսմայստեր։


== Կենսագրություն ==
Պենտալա Հարիկրիշնան ծնվել է Հնդկաստանի Գունտուր քաղաքում։ Շախմատ խաղացել է չորս տարեկանից, առաջին ուսուցիչը եղել է պապը։
Եղել է Հնդկաստանիի մինչև 8 (1993), 10 (1995), 14 (1999), 15 (1998) և 18 (1998) տարեկանների չեմպիոն։ 1999 թվականին Շախմատի համագործակցության առաջնությունան մինչև 18 տարեկանների խմբում գրավել է առաջին տեղը։ 
2000 թվականին՝ 14 տարեկան, 5 ամսական հասակում նա ընդգրկվել է Հնդկաստանի հավաքականի կազմում և մասնակցել Շախմատային 34-րդ օլիմպիադային։ Նա 11 տուրից վաստակել է 6,5 միավոր և լրացրել իր գրոսմայստերի առաջին նորման։ Գրոսմայստերի իր վերջին նորման նա լրացրել է 2001 թվականին և դարձել Հնդկաստանի ամենաերտասարդ գրոսմայստերը։ Հետագայում այդ տիտղոսը նա զիջել է Գուկեշ Դոմարաջուին։
2016 թվականի նոյեմբերին Պենտալա Հարիկրիշնայի անունը 2768 գործակցով ընդգրկվել է աշխարհի լավագույն խաղացողների տասնյակում։
Պենտալա Հարիկրիշնան ներկայացրել է Հնդկաստանը ութ շախմատային օլիմպիադայում։
2018 թվականին նա ամուսնացել է սերբ Նադեժդա Ստոյանովիչի հետ։ Նույն թվականից նա ապրում է Պրահայում։ 2021 թվականի սկզբին ծնվել է նրանց դուստրը՝ Մայան։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ֊ի կայքում
Պարտիաները Chessgames.com կայքում
Անձնական քարտը 365chess.com կայքում
Մասնակցությունը օլիմպիադաներին
Վայոց ձորի մարզի մատուռների ցանկ

Ստորև ներկայացվում է Հայաստանի Վայոց ձորի մարզի մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Վայոց Ձորի մարզի լքված գյուղերի ցանկ
Վայոց Ձորի մարզի ամրոցների և բերդերի ցանկ


== Ծանոթագրություններ ==
Ֆինլանդիայի դրամահատարան

Ֆինլանդիայի դրամահատարան (ֆին՝ Suomen Rahapaja, շվեդ՝ Myntverket i Finland), Ֆինլանդիայի Հանրապետության ազգային դրամահատարանն է:


== Պատմություն ==

Ֆինլանդիայի դրամահատարանը հիմնադրվել է կայսր Ալեքսանդր II-ի կողմից 1860 թվականին այն բանից հետո, երբ Համայն Ռուսիո կայսր, Լեհաստանի թագավոր և Ֆինլանդիայի Մեծ իշխան Ալեքսանդր II-ի 1860 թվականի մարտի 23-ի Բարձրագույն մանիֆեստով մտցվեց ֆիննական մարկ հատուկ դրամական միավորը:
Այդ ժամանակ դրամահատարանը գտնվում էր Հելսինկիի (Հելսինգֆորս) Կատայանոկկա շրջանում: 1988 թվականին նոր արտադրական համալիր բացվեց Վանտաա քաղաքում: Ֆինլանդիայի դրամահատարանը 1993 թվականից հանդիսանում է Բաց բաժնետիրական ընկերություն:
2001 թվականին Ֆինլանդիայի դրամահատարանը Շվեդիայի բանկից ձեռք բերեց Շվեդիայի դրամահատարանը, իսկ 2003 թվականին ձեռք բերեց նորվեգական Det Norske Myntverket AS ընկերության բաժնետոմսերի 50 տոկոսը, որը թողարկում է նորվեգական մետաղադրամներ, ինչպես նաև այլ պետությունների մետաղադրամներ:
Ֆինլանդիայի Մեծ իշխանության օրոք մետաղադրամների վրա Ֆինլանդիայի դրամահատարանի ոչ մի նշում չի եղել, միայն դրվում էին մինցմեյստերի սկզբնատառերը:
Ներկայումս Ֆինլանդիայի դրամահատարանը թողարկում է եվրոյի մետաղադրամներ Էստոնիայի, Հունաստանի, Լյուքսեմբուրգի, Սլովենիայի, Կիպրոսի Հանրապետության և Իռլանդիայի համար, մետաղադրամներ Բոլիվիայի, Կոլումբիայի, Դոմինիկյան Հանրապետության համար, հավաքորդային մետաղադրամներ և այլն:
Ֆինլանդիայի դրամահատարանի գլխավոր տնօրենը 2016 թվականից Ջոն Հանկիմաան է (М. С. Jonne Hankimaa):


== Ծանոթագրություններ ==


== Արտաքին հղումներ ==
Монетный двор Финляндии Официальный сайт